Alboraia es llança per la joventut amb novetats en la seua programació cultural: èxit del Fest-I-Jove
02 de Gener de 2025

Alboraia ha celebrat recentment el seu primer Fest-i-Jove, un festival de música únic que perseguia un doble objectiu. El primer i principal, oferir alternatives culturals a la joventut de la postadolescència i el segon, completar amb novetats la seua variada programació cultural (teatre, màgia, cinema, circ, monòlegs, dansa, curts, exposicions, etc.).

Per a això, les regidories de Cultura de Conxa Villena i de Joventut d'Ismael Rubio han conjuminat forces per a posar a Lisasinson com a cap de cartell en una iniciativa que ha comptat amb grups de música locals com Iris Asekas i Boulevard 303. El resultat, una vesprada de diversió amb joves d'Alboraia i voltants que han gaudit d'una activitat al seu gust i de forma totalment gratuïta.

"Estem provant proposades per a poder organitzar activitats culturals del seu gust i per a això estem treballant conjuntament amb l'Espai Jove i el seu voluntariat jove, els corresponsals", explica Conxa Villena. La regidora de Cultura s'ha marcat com a objectiu incorporar a aquest sector de la població en una programació cultural "clau ja a la comarca amb i amb propostes infantils, adultes i per a tota la família i, a partir d'ara, amb activitats especials per a joves".